**Systém náležitej starostlivosti (DDS – Due Diligence System)**



**Real Forest s.r.o.**

**2024**

Hospodársky subjekt: Real Forest s.r.o.

Evidovaný na okresnom súde: Prešov, Vložka číslo: 37742/P

Zodpovedá osoba: Ing. et Ing. Jerguš Rybár, PhD. funkcia: Konateľ

 **I. Zoznam právnych predpisov a noriem**

1. Nariadenie Európskeho parlamentu a Rady (EÚ) č. 995/2010 (ďalej len „***nariadenie o dreve***“), ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva.
2. Vykonávacie nariadenie Komisie (EÚ) č. 607/2012 o podrobných pravidlách v súvislosti so systémom náležitej starostlivosti a pravidelnosťou a povahou kontrol monitorovacích organizácií v zmysle nariadenia Európskeho parlamentu a Rady (EÚ) č. 995/2010, ktorým sa ustanovujú povinnosti hospodárskych subjektov uvádzajúcich na trh drevo a výrobky z dreva.
3. Zákon č. 326/2005 Z. z. o lesoch v znení neskorších predpisov.
4. Zákon č. 113/ 2018 Z. z. o uvádzaní dreva a výrobkov z dreva na vnútorný trh a o zmene
a doplnení zákona č. [280/2017](https://www.slov-lex.sk/pravne-predpisy/SK/ZZ/2017/280/) Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. [292/2014](https://www.slov-lex.sk/pravne-predpisy/SK/ZZ/2014/292/) Z. z. o príspevku poskytovanom
z európskych štrukturálnych a investičných fondov a o zmene a doplnení niektorých zákonov v znení neskorších predpisov.
5. Vyhláška č. 232/2006 Z. z. o vyznačovaní ťažby dreva, označovaní vyťaženého dreva a dokladoch o pôvode dreva v znení neskorších predpisov.
6. Vyhláška č. 453/2006 Z. z. o hospodárskej úprave lesa a ochrane lesa.
7. Vyhláška č.297/2011 Z. z. o lesnej hospodárskej evidencii.
8. STN 480056 a STNP 480055 z apríla 2007

**II. Vymedzenie pojmov**

A) Podľa „nariadenia o dreve“ (článok 2):

1. **drevo a výrobky z dreva** sú drevo a výrobky z dreva uvedené v prílohe č. 1 (ďalej len „***drevo***“) s výnimkou výrobkov z dreva alebo častí takýchto výrobkov vyrobených z „dreva“, ktorých životný cyklus sa skončil a inak by sa s nimi nakladalo ako z odpadom,
2. **uvádzanie na trh** dodávanie „dreva“, akýmkoľvek spôsobom a bez ohľadu na techniku predaja prvýkrát na vnútorný trh na účely distribúcie alebo použitia v rámci obchodnej činnosti, či už za poplatok alebo bezplatne,
3. **hospodársky subjekt** ( ďalej len „***HS***“) je akákoľvek fyzická alebo právnická osoba, ktorá uvádza „drevo“ na trh,
4. **obchodník** je fyzická alebo právnická osoba, ktorá v rámci obchodnej činnosti na vnútornom trhu predáva alebo kupuje „drevo“, ktoré už boli uvedené na vnútorný trh,
5. **krajina ťažby** je krajina alebo územie, kde sa drevo alebo drevo obsiahnuté vo výrobkoch dreva vyťažilo,
6. **legálne vyťažené** znamená vyťažené v súlade s uplatniteľnými predpismi krajiny ťažby,
7. **nelegálne vyťažené** znamená vyťažené v rozpore s uplatniteľnými právnymi predpismi krajiny ťažby,
8. **uplatniteľné právne predpisy** sú právne predpisy platné v krajine ťažby, ktoré sa vzťahujú na oblasti:

- právo na ťažbu dreva,

- platby za práva na ťažbu dreva a drevo vrátane poplatkov súvisiacich s ťažbou dreva,

- ťažba dreva vrátane právnych predpisov týkajúcich sa životného prostredia, vrátane lesného hospodárstva,

- práva tretích strán týkajúce sa využívania a držby, na ktoré má ťažba dreva vplyv,

- obchodné a colné predpisy, pokiaľ ide o odvetvie lesného hospodárstva,

 i) **zoznam druhov drevín a ich krížencov**, ich skratiek, latinského názvu a botanického

 názvu v slovenskom jazyku – príloha č. 2

B) Podľa zákona č. 113/2018 Z. z.:

1. **dovozca** je hospodársky subjekt, ktorý uvádza drevo a výrobky z dreva na vnútorný trh, zo štátu, ktorý nie je členským štátom EU ani zmluvnou stranou Dohody o Európskom hospodárskom priestore,
2. **preprava** je premiestňovanie dreva a výrobkov z dreva dopravným prostriedkom alebo bez dopravného prostriedku,
3. **prepravca** je fyzická osoba alebo právnická osoba, ktorá vykonáva alebo zabezpečuje prepravu, ktorou sa prepravuje drevo alebo výrobky z dreva,
4. **prepravca** je povinný pri preprave dreva a výrobkov z dreva preukázať sa nezameniteľne identifikovaným dokladom, z ktorého sú podľa druhu dreva a výrobkov z dreva zrejmé tieto údaje:

da) pôvod dreva a výrobkov z dreva,

db) druh dreviny, z ktorej pochádza drevo a výrobky z dreva,

dc) množstvo dreva a výrobkov z dreva vyjadrené počtom

 dd) ak ide o surové drevo, objem alebo hmotnosť surového dreva a zaradenie surového dreva do kvalitatívnej triedy,

 de) odosielateľ, adresát a príjemca dreva a výrobkov z dreva, ak ním nie je prepravca

 df) dátum a čas prepravy alebo

 dg) slovné a číselné označenie účtovného dokladu o prevode vlastníctva alebo držby dreva a výrobkov z dreva vrátane ich prevzatia na prepravu.

C) Podľa zákona č. 326/2005 Z. z. o lesoch v znení neskorších predpisov:

1. **lesné pozemky sú pozemky**

aa) s lesnými porastmi,

ab) dočasne bez lesných porastov pri ich obnove alebo po vykonaní náhodnej ťažby,

ac) na ktorých sú zriadené lesné škôlky alebo semenné sady,

ad) o ktorých bolo rozhodnuté o ich dočasnom vyňatí z plnenia funkcií lesov alebo o obmedzení využívania funkcií lesov na nich,

ae) bez lesných porastov

1. ktoré slúžia lesnému hospodárstvu a sú pre jeho činnosť nevyhnutné, najmä pozemky, na ktorých sú lesné cesty a zvážnice, lesné sklady a rozdeľovacie prieseky,
2. ktorých využívanie súvisí s využívaním funkcií lesa, najmä rekreačné miesta, políčka pre zver, ohryzové plochy pre zver, rašeliniská, sutiny, skaly a prameniská,
3. nad hornou hranicou stromovej vegetácie vo vysokohorských oblastiach s výnimkou zastavaných pozemkov a ich príjazdových komunikácií,

af) vyhlásené za lesné pozemky podľa odsekov 2 a 3 alebo podľa osobitných predpisov,

ag) na ktorých boli lesné porasty odstránené protiprávnym konaním.

b) **obhospodarovateľom lesa** právnická osoba alebo fyzická osoba, ktorá hospodári na lesných pozemkoch,

c) **správcom** právnická osoba, ktorej jej zakladateľ alebo zriaďovateľ zveril do správy lesný majetok vo vlastníctve štátu,

d) **ťažba** je proces zahrňujúci vyznačovanie stromov určených na výrub, technologická príprava pracoviska, výrub stromov a sústreďovanie dreva na odvozné miesto,

e) **úmyselná ťažba** je podľa programu starostlivosti o lesy, a to pri výchove lesa ako výchovná ťažba a pri obnove lesa ako obnovná ťažba,

f) **mimoriadna ťažba** je pri vyňatí alebo obmedzení využívania na základe rozhodnutia orgánu štátnej správy lesného hospodárstva alebo pri uplatňovaní výnimiek podľa § 31 ods. 3 a 6, alebo pri opatreniach vykonaných podľa § 32 a 33,

g) **náhodná ťažba** je súčasť opatrení na ochranu lesa podľa § 28 ods.1 písm. a) až c) a i) alebo opatrení spojených s odstraňovaním následkov pôsobenia škodlivých činiteľov v lesoch.

**III. Povinnosti hospodárskeho subjektu**

**A)** Podľa článku 4 ods. 1 až 3 „nariadenia o dreve“ je povinnosťou hospodárskeho subjektu:

1. neuvádzať nelegálne vyťažené „drevo“ na trh,
2. **uplatňovať** pri uvádzaní „dreva“ na trh náležitú starostlivosť prostredníctvom systému náležitej starostlivosti,
3. **udržiavať** a **pravidelne vyhodnocovať** systém náležitej starostlivosti, ktorý používa (s výnimkou prípadov, keď používa systém náležitej starostlivosti vytvorený monitorovacou organizáciou).

**B)** Podľa §§ 3 a 4 zákona č. 113/20018 Z. z. je hospodársky subjekt povinný:

1. uchovávať doklady preukazujúce pôvod dreva a výrobkov z dreva a nadobudnutie vlastníctva alebo držbu dreva a výrobkov z dreva a doklady týkajúce sa uvedenia dreva a výrobkov z dreva na vnútorný trh (doba uchovávania je 5 rokov – čl. 5 ods. 1 vykonávacieho nariadenia č. 607/20102),
2. uplatňovať systém náležitej starostlivosti, to neplatí ak na vnútorný trh uvádza drevo a výrobky z dreva, na ktoré sa vzťahuje licenčný systém. Systém náležitej starostlivosti sa vyhotovuje v listinnej alebo v elektronickej podobe pred uvedením dreva a výrobkov z dreva na vnútorný trh,
3. viesť a pravidelne vyhodnocovať systém náležitej starostlivosti, ak nejde o systém náležitej starostlivosti vytvorený monitorovacou organizáciou,
4. v systéme náležitej starostlivosti uviesť aj informácie, doklady a evidenciu podľa osobitných predpisov a informácie o postupe ťažby dreva, manipulácii s drevom a výrobkami z dreva, preprave a uvádzaní dreva a výrobkov z dreva na vnútorný trh a doklady o nich. Doklady a informácie, ktoré sú súčasťou systému náležitej starostlivosti, musia preukazovať, že ťažba je vykonaná podľa všeobecne záväzných právnych predpisov a nepredstavuje hrozbu uvedenia dreva a výrobkov z dreva, ktoré bolo vyťažené v rozpore so všeobecne záväznými právnymi predpismi, na vnútorný trh,
5. uplatňovať systém náležitej starostlivosti aj pri výrube drevín rastúcich mimo lesa, na ktoré sa nevyžaduje súhlas podľa osobitného predpisu, ak uvádza drevo a výrobky z dreva pochádzajúce z týchto drevín na vnútorný trh.

**IV. Obsah systému náležitej starostlivosti**

Podľa článku 6 „nariadenia o dreve“ systém náležitej starostlivosti obsahuje 3 prvky:

1. Opatrenia a postupy zabezpečujúce **prístup k informáciám**, ktoré sa týkajú „dreva“ uvádzaného hospodárskym subjektom na trh.
2. Postupy, ktoré umožňujú **analyzovať a hodnotiť riziko** uvedenia na trh nelegálne vyťaženého „dreva“.
3. Opatrenia, ktoré hospodársky subjekt prijal k **zmierneniu rizika** uvedenia nelegálne vyťaženého „dreva“ na trh v prípade, že zistené riziko uvedenia nelegálne vyťaženého „dreva“ nie je zanedbateľné.

**1. Opatrenia a postupy zabezpečujúce prístup k informáciám, ktoré sa týkajú dreva a drevárskych výrobkov uvádzaných hospodárskym subjektom na trh**:

Hospodársky subjekt obhospodaruje lesné pozemky:

Lesný hospodársky celok: LHC Bardejov; LHC Kružlov, LHC Hanušovce, LHC Solivar

Lesný celok: Lesy na LHC Kružlov, Lesy na LHC Bardejov, Lesy na LHC Hanušovce, Lesy na LHC Solivar a Kokošovce

Katastrálne územie: **Šiba**

LV č.: *821; 559*

čísla parciel: *660/4; 663/6*

výmera obhospodarovaných pozemkov 347951

na základe *nájomnej zmluvy*

ktoré sú zariadené v programe starostlivosti o lesy SL268 platnom pre roky 2021-2030

Činnosť odborného lesného hospodára vykonáva *Ing. et Ing. Jerguš Rybár, PhD,*

na základe pracovného pomeru od 9.2.2024

Katastrálne územie: **Nižný Tvarožec**

LV č.: *827; 750*

čísla parciel: *1140/364; 1082/364; 1048/364*

výmera obhospodarovaných pozemkov 38855

na základe *listu vlastníctva*

ktoré sú zariadené v programe starostlivosti o lesy SL313 platnom pre roky 2023-2032

Činnosť odborného lesného hospodára vykonáva *Ing. et Ing. Jerguš Rybár, PhD,*

na základe pracovného pomeru od 27.9.2022

Katastrálne územie: **Vyšný Tvarožec**

LV č.: *444*

čísla parciel: *883/836; 880/834*

výmera obhospodarovaných pozemkov 60083

na základe *nájomnej zmluvy*

ktoré sú zariadené v programe starostlivosti o lesy SL313 platnom pre roky 2023-2032

Činnosť odborného lesného hospodára vykonáva *Ing. et Ing. Jerguš Rybár, PhD,*

na základe pracovného pomeru od 1.11.2022

Katastrálne územie: **Bystré**

LV č.: *2254*

čísla parciel: *CKN 1497/8*

výmera obhospodarovaných pozemkov 18375

na základe *listov vlastníctva*

ktoré sú zariadené v programe starostlivosti o lesy SL224 platnom pre roky 2018-2027

Činnosť odborného lesného hospodára vykonáva *Ing. Vladimír Rybár*

na základe dohody od: 27.9.2022

Katastrálne územie: **Petrovany**

LV č.: *2503*

čísla parciel: *CKN 1905/61*

výmera obhospodarovaných pozemkov 27778

na základe *listov vlastníctva*

ktoré sú zariadené v programe starostlivosti o lesy SL247 platnom pre roky 2020-2029

Činnosť odborného lesného hospodára vykonáva *Ing. et Ing. Jerguš Rybár, PhD,*

na základe pracovného pomeru od: 15.2.2025

**1.1. Ťažba dreva**

Ťažba sa vykonáva na základe platného PSL

Ťažba sa realizuje po vydaní súhlasu na ťažbu stromov metódou, metódou surových kmeňov alebo sortimentovou metódou.

Ťažba sa realizuje v zmysle zásad podľa zákona č. 326 z r. 2005 o lesoch

Ťažba je vyznačená farbou z dvoch strán vo výške 1,3m a značkou na koreňovom nábehu

Ťažba sa realizuje dodávateľsky

Bezpečnosť pri práci sa overuje kontrolami, potrebné informácie sú pracovníkom poskytnuté prostredníctvom technologického protokolu pri odovzdaní pracoviska.

Vyznačovanie ťažby dreva vykonáva *odborný lesný hospodár alebo ním poverená osoba*

Výpočet hmoty uvedenej do ťažby sa vykonáva *prostredníctvom objemových rovníc na základe výšky a hrúbky jednotlivých stromov, alebo na základe prepočtu cez objem stredného kmeňa z PSL.*

Súhlasy na ťažbu dreva:

* súhlasy na ťažbu sú číslované formou rok/mesiac/deň- celkové poradie v rámci roka (napr: 2023/03/18-0001)
* evidencia súhlasov na ťažbu je vedená elektronicky a fyzicky
* súhlas vydáva odborný lesný hospodár
* miesto uloženia súhlasu je sídlo spoločnosti
* doba uloženia je do skončenia platnosti príslušného PSL

náležitosti súhlasu (vzor):



Označovanie vyťaženého dreva sa vykonáva (alternatívne sa uvedie v ďalšej časti k odvozu dreva):

* ciachou
* čísla ciach: **P BJ 1 1**
* ciacha je uložená u: Ing. Vladimíra Rybára
* označuje (kto): Osoba poverená administráciou odvozu drevnej hmoty
* lokalita: OM alebo lesný sklad
* kedy (čas): najneskôr pri odvoze dreva

Rozhodnutia o zmene výšky ťažby dreva

Lesná hospodárska evidencia je vedená elektronicky prostredníctvom Informačného systému lesného hospodárstva (https://gis.nlcsk.org/islhp)

**1.2. Zisťovanie objemu dreva**

Objem dreva určeného na ťažbu

- Prostredníctvom objemových rovníc pre určovanie zásoby dreva na stojato (Petráš, Pajtík 1993) meraných s kôrou, metódou JOK za využitia elektronickej digitálnej priemerky, alebo prepočtom cez objem stredného kmeňa z PSL.

Výpočet vykonáva odborný lesný hospodár alebo ním poverená osoba. **Zápisník pre výpočet objemu stromov určených na ťažbu sa nearchivuje.**

Objemy dreva po realizácii ťažby

Po realizácii ťažby sa výpočet objemu dreva vykonáva prostredníctvom objemových tabuliek pre určovanie objemu ležiacich kmeňov na základe hrúbky v strede, dreviny a dĺžky kmeňa meraného s kôrou.

Výpočet vykonáva dodávateľ ťažby a je priebežne overený odborným lesným hospodárom alebo ním poverenou osobou.

Ako doklad preukazujúci množstvo vyťaženého dreva slúži číselník dlhého dreva, doklad o pôvode dreva, alebo konsignované množstvo od spracovateľa drevnej hmoty.

**1.3. Približovanie a sústreďovanie dreva**

Približovanie dreva je zabezpečované dodávateľsky, prebieha využitím buď úväzkových alebo bezúväzkových technológií.

**1.4. Evidencia vyťaženého dreva**

Uviesť ako prebieha evidencia vyťaženého dreva:

- Vyťažené drevo je evidované priebežne, najčastejšie pri každom priblížení drevnej hmoty na OM, priamo v poraste, alebo sumárne po vyťažení celého objemu pri nižšej celkovej ťažbe.

Vyťažené množstvo je evidované dodávateľom ťažby a kontrolované odborným lesným hospodárom alebo ním poverenou osobou.

Evidencia vyťaženého množstva z prvého merania je následne spresňovaná pri odvoze dreva po rozmanipulácii a prípadne konsignáciou v rámci elektronickej prebierky u odberateľa drevnej hmoty.

Časový horizont evidencie pri prvom meraní predstavuje dni, horizont od prvého merania po meranie pri odvoze alebo po konsignáciu závisí od aktuálnych podmienok na trhu s drevom, proces však len ojedinele presiahne 30 dní.

Prílohy:

Evidencia prijatých a vydaných dokladov o pôvode dreva

Lesná hospodárska evidencia vedená prostredníctvom ISLHP

**1.5. Odvoz dreva**

Pri odvoze vyťaženého dreva sú vystavované doklady *(uviesť údaje, ktoré sa na doklade uvádzajú - § 3ods. 4 zákona č. 113/2018 Z. z.)*  a drevo na dopravnom prostriedku je označené najmenej jednou ciachou (§ 24 zákona č. 326/2005 Z. z., §§ 5 a 6 vyhlášky č. 232/2006 Z. z.).

Spôsob zisťovania objemu dreva

Doklad o pôvode dreva:

* určený spôsob číslovania pri papierovom doklade (poradové číslo dokladu v danom dni/deň/mesiac/rok) – príklad 01/01/05/2025
* určený spôsob číslovania pri elektronickom tlačenom doklade (príklad: 336001) kde prvé trojčíslie je systémové označenie a posledné trojčíslie je poradové číslo elektronického dokladu v rámci daného roka
* náležitosti dokladu:

V doklade o pôvode dreva sa o prepravovanom dreve uvádzajú tieto údaje:

číslo kusa, drevina, kvalitatívna trieda, dĺžka a priemer kusa, objem kusa v m3 a celkový objem v m3, drevina, kvalitatívna trieda, celkový objem v priestorových metroch a celkový objem v m3 určený prepočtom z priestorových metrov alebo pri preprave žrďoviny počet kusov v jednotlivých triedach žrďoviny a objem jednotlivých tried žrďoviny podľa slovenských technických noriem,1) ak sa neuvedú údaje podľa písmena a) alebo písmena b).

* vydáva: poverená osoba
* miesto uloženia: sídlo spoločnosti
* doba uloženia: 10 rokov

Príloha:

Vzor dokladu o pôvode prepravovaného alebo uskladneného dreva podľa § 3 ods. 4 zákona č. 113/2018 Z. z.



**1.6. Obchodníci, ktorým drevo a výrobky z dreva hospodársky subjekt dodáva**

Subjekty sú vedené v samostatnom elektronickom adresári v rámci softwarového vybavenia.

**2. Postupy, ktoré umožňujú analyzovať a hodnotiť riziko uvedenia na trh nelegálne vyťaženého dreva alebo výrobkov získaných z takéhoto dreva**

Hospodársky subjekt analyzuje a posudzuje riziko uvedenia nelegálne vyťaženého dreva alebo výrobkov z tohto dreva na trh v súlade s článkom 6 ods. 1 písm. b) nariadenia o dreve podľa nasledujúcich kritérií:

**2.1. Zaistenie súladu s uplatniteľnými právnymi predpismi**

Činnosti, pri ktorých by mohlo vzniknúť riziko uvedenia na trh nelegálne vyťaženého „dreva“ sú u hospodárskeho subjektu nasledujúce:

Uviesť v súlade s akým zákonom, vyhláškou sa ťažba dreva realizuje.

Uviesť stupeň nebezpečenstva uvedenia nelegálne vyťaženého dreva na vnútorný trh, keby hospodársky subjekt vyťažil drevo v rozpore s právnymi predpismi ako „***vysoké, nízke, alebo zanedbateľné****“* nakoľko: *Nízke*

*Subjekt má prijaté systémy vnútornej kontroly a podrobnej viacstupňovej evidencie (Súhlas na ťažbu, príjem hmoty, výdaj hmoty, konsignácia, fakturácia).*

**2.2. Rozšírenosť nelegálnej ťažby dreva špecifického druhu dreviny**

Ťažba dreva je – nie je realizovaná v súlade s predpisom PSL a so zákonom č. 326/2005 Z. z.. Ťažba drevín, ktoré sú chránené podľa osobitného predpisu sa nevykonáva (zákon č. 543/2002 Z.z. a vyhláška č. 24/2003 Z. z. ktorou sa vykonáva zákona č. 543/2002 Z. z.).

Záver: Kritérium je irelevantné

**2.3. Rozšírenosť nelegálnej ťažby dreva, alebo nelegálnych postupov v krajine ťažby alebo v regióne v rámci krajiny, kde sa drevo vyťažilo, vrátane zváženia rozšírenia ozbrojeného konfliktu**

Všetko vyťažené drevo pochádza z pozemkov, ktoré hospodársky subjekt obhospodaruje na území SR. Slovenská republika patrí medzi krajiny, kde nehrozí rozšírenie vojnového konfliktu. Záver: Kritérium je irelevantné.

**2.4. Sankcie uložené Bezpečnostnou radou OSN alebo Radou Európskej únie týkajúcich sa dovozu a vývozu dreva**

Všetko vyťažené drevo pochádza z pozemkov, ktoré hospodársky subjekt obhospodaruje na území SR. SR nie je krajina, na ktorú Bezpečnostná rada OSN, alebo Rada Európskej únie uvalila sankcie na dovoz alebo vývoz drevo.

Záver: Kritérium je irelevantné.

**2.5. Zložitosť dodávateľského reťazca dreva a výrobkov z dreva**

Všetko vyťažené drevo, ktoré subjekt uvádza na trh pochádza z pozemkov, ktoré hospodársky subjekt obhospodaruje alebo od iných obhospodarovateľov ktorý uvedú drevo na trh ako prvý v dodávateľskom reťazci. Hospodársky subjekt najčastejšie dodáva drevo priamo jeho spracovateľom, výnimočne ďalšiemu obchodnému subjektu.

Záver: Kritérium je zanedbateľné

**3. Opatrenia, ktoré hospodársky subjekt prijal k zmierneniu rizika uvedenia nelegálne vyťaženého dreva alebo výrobkov z tohto dreva na trh v prípade, že zistené riziko uvedenia nelegálne vyťaženého dreva alebo výrobkov z neho nie je zanedbateľné**

Nakoľko v rámci analyzovania a hodnotenia rizika boli kritériá 2.1., 2.2., 2.3., 2.4. vyhodnotené ako irelevantné/aktuálne a kritérium 2.5. bolo vyhodnotené so zanedbateľným rizikom, nie je potrebné stanoviť osobitné opatrenia a postupy na zmierňovanie tohoto rizika.

*Alternatívne:* Uviesť opatrenia a postupy na zmierňovanie rizika, pokiaľ toto bolo vyhodnotené ako vysoké.

Hospodársky subjekt je povinný vyhodnocovať minimálne 1x ročne systém náležitej starostlivosti a podľa potrieb ho aktualizovať

**V. Uplatňovanie, udržiavanie a pravidelné vyhodnocovanie systému náležitej starostlivosti**

**Právny základ pre uplatňovanie, udržiavanie a pravidelné vyhodnocovanie systému náležitej starostlivosti:**

1. Podľa čl. 4 ods. 3 nariadenia č. 995/2010 každý hospodársky subjekt udržiava a pravidelne vyhodnocuje systém náležitej starostlivosti, ktorý používa, s výnimkou prípadov, keď používa systém náležitej starostlivosti vytvorený monitorovacou organizáciou.
2. Podľa čl. 2 ods. 1 nariadenia č. 607/2012 hospodárske subjekty uplatňujú systém náležitej starostlivosti:

a) pri každom konkrétnom druhu dreva alebo výrobku z dreva,

- ktoré dodáva konkrétny dodávateľ,

- počas obdobia nepresahujúceho 12 mesiacov,

b) za predpokladu, že:

- druh dreviny, krajina alebo krajiny ťažby, alebo prípadne región, kde sa drevo vyťažilo,

- a povolenie (povolenia) na ťažbu,

 zostávajú nezmenené.

1. Podľa čl. 5 ods. 1 nariadenia č. 607/2012:
2. informácie o dodávkach hospodárskych subjektov stanovené podľa čl. 6 ods. 1 písm. a) nariadenia č. 905/2010, ktorých obsahom sú opatrenia a postupy zabezpečujúce prístup
k informáciám o dodávke dreva alebo výrobkov z dreva, ktoré hospodársky subjekt uviedol na trh, t. j.:

- opis vrátane obchodného mena a druhu výrobku, ako aj názvu druhu dreviny,

- krajinu ťažby a prípadne:

 i) región v rámci krajiny, kde sa drevo vyťažilo, a

 ii) povolenie na ťažbu,

- množstvo (vyjadrené objemom, hmotnosťou alebo počtom jednotiek),

- meno/názov a adresa dodávateľa hospodárskeho subjektu,

- meno/názov a adresa obchodníka, ktorému bolo dodané drevo a výrobky z dreva,

- doklady alebo iné informácie, ktoré preukazujú súlad takého dreva a výrobkov z dreva s uplatniteľnými právnymi predpismi;

1. a uplatňovanie postupov na zmierňovanie rizika,

sa **dokumentujú pomocou primeraných záznamov**, ktoré sa **uchovávajú počas 5 rokov** a sprístupňujú príslušným orgánom na kontrolu.

1. Podľa čl. 5 ods. 2 nariadenia č. 607/2012 v rámci uplatňovania vlastného systému náležitej starostlivosti musia byť hospodárske subjekty schopné preukázať:
2. ako získané informácie skontrolovali podľa kritérií stanovených v článku 6 ods. 1
písm. b) nariadenia č. 995/2010,
3. ako sa dospelo k rozhodnutiu o prijatí opatrení na zmiernenie rizika,
4. ako hospodársky subjekt určil stupeň rizika.



Vytvorené: Ing. et Ing. Jerguš Rybár, PhD.

V Bardejove dňa 18.3.2024 Konateľ

|  |  |
| --- | --- |
| **Aktualizované dňa:** | **Kto** |
| 15.3.2025 | Ing. et Ing. Jerguš Rybár, PhD. |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**Prílohy:**

1. Drevo a výrobky z dreva podľa klasifikácie kombinovanej nomenklatúry uvedenej v prílohe I k nariadeniu Rady (EHS) č. 2658/87, na ktoré sa vzťahuje nariadenie o dreve
2. Zoznam druhov lesných drevín a ich krížencov, ich skratiek, latinského názvu a botanického názvu v slovenskom jazyku

**Zoznam použitých skratiek:**

DDS – systém náležitej starostlivosti

HS – hospodársky subjekt

LC – lesný celok

LHE – lesná hospodárska evidencia

OLH – odborný lesný hospodár

OÚ, OOP – okresný úrad, odbor opravných prostriedkov

PSL – program starostlivosti o lesy

**PRÍLOHA č. 1**

**Drevo a výrobky z dreva podľa klasifikácie kombinovanej nomenklatúry uvedenej v prílohe I k nariadeniu Rady (EHS) č. 2658/87**[**(1)**](http://eur-lex.europa.eu/legal-content/SK/TXT/?uri=CELEX:32010R0995#ntr1-L_2010295SK.01003301-E0001)**, na ktoré sa vzťahuje nariadenie o dreve**

|  |  |
| --- | --- |
| — | 4401 Palivové drevo v polenách, klátoch, konároch, viazaniciach alebo podobných formách; štiepky alebo triesky z dreva; piliny, zvyšky a odpad z dreva, tiež aglomerované v tvare klátov, brikiet, peliet alebo podobných formách, |

|  |  |
| --- | --- |
| — | 4403 Surové drevo, tiež odkôrnené alebo zbavené drevnej beli, alebo nahrubo opracované do štvorcových tvarov, |

|  |  |
| --- | --- |
| — | 4406 Železničné alebo električkové podvaly (priečne) z dreva, |

|  |  |
| --- | --- |
| — | 4407 Drevo rezané alebo pozdĺžne štiepané, krájané alebo nalúpané, hobľované alebo nehobľované, pieskované alebo na koncoch spájané, s hrúbkou nad 6 mm, |

|  |  |
| --- | --- |
| — | 4408 Listy na dyhovanie (vrátane dýh získaných lúpaním laminovaného dreva), na preglejky alebo na iné podobné laminované drevo a iné drevo, rezané pozdĺžne, krájané alebo lúpané, hobľované alebo nehobľované, pieskované, pozdĺžne alebo na koncoch spájané, s hrúbkou do 6 mm, |

|  |  |
| --- | --- |
| — | 4409 Drevo (vrátane nezostavených doštičiek a vlysov na parketové podlahy) súvisle profilované (drážkované, žliabkované, s perami, skosené, spojené do V, vrúbkované, zaoblené a pod.) na hranách, koncoch alebo plochách, tiež hobľované, brúsené alebo na koncoch spájané, |

|  |  |
| --- | --- |
| — | 4410 Drevotrieskové dosky, orientované trieskové dosky (OSB) a podobné dosky (napríklad trieskové dosky) z dreva alebo ostatných drevitých materiálov, tiež aglomerované živicami alebo ostatnými organickými spojivami, |

|  |  |
| --- | --- |
| — | 4411 Drevovláknité dosky alebo vláknité dosky z iných drevitých materiálov, tiež spájané živicami alebo inými organickými spojivami, |

|  |  |
| --- | --- |
| — | 4412 Preglejky, dyhované dosky a podobné laminované drevo, |

|  |  |
| --- | --- |
| — | 4413 00 00 Tzv. zhutnené drevo, v tvare klátov, dosiek, doštičiek alebo profilov, |

|  |  |
| --- | --- |
| — | 4414 00 Drevené rámy na obrazy, fotografie, zrkadlá alebo podobné predmety, |

|  |  |
| --- | --- |
| — | 4415 Debny, debničky, prepravky, bubny a podobné obaly z dreva; káblové bubny z dreva; jednoduché palety, skriňové palety a ostatné nakladacie plošiny z dreva; nástavné rámy paliet z dreva,(Nebaliaci materiál využívaný výlučne ako baliaci materiál na podporu, ochranu a nosenie iného výrobku uvedeného na trh.) |

|  |  |
| --- | --- |
| — | 4416 00 00 Sudy, kade, škopky, korytá a iné debnárske výrobky a ich časti z dreva, vrátane dúh (časti steny suda), |

|  |  |
| --- | --- |
| — | 4418 Výrobky stavebného stolárstva a tesárstva z dreva vrátane pórovitých (voštinových) dosiek, zostavených podlahových dosiek a šindľov, |

|  |  |
| --- | --- |
| — | Celulóza a papier uvedené v kapitolách 47 a 48 kombinovanej nomenklatúry s výnimkou výrobkov z bambusu a zhodnotených výrobkov (z odpadu a zvyškov), |

|  |  |
| --- | --- |
| — | 9403 30, 9403 40, 9403 50 00, 9403 60 a 9403 90 30 Drevený nábytok, |

|  |  |
| --- | --- |
| — | 9406 00 20 Montované stavby. |

[(1)](http://eur-lex.europa.eu/legal-content/SK/TXT/?uri=CELEX:32010R0995#ntc1-L_2010295SK.01003301-E0001)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre
a o Spoločnom colnom sadzobníku ([Ú. v. ES L 256, 7.9.1987, s. 1](http://eur-lex.europa.eu/legal-content/SK/AUTO/?uri=OJ:L:1987:256:TOC)).

**PRÍLOHA č. 2**

Zoznam druhov lesných drevín a ich krížencov, ich skratiek, latinského názvu a botanického názvu

v slovenskom jazyku

| **Skr. lat.názvu** | **Skratka** | **Názov** | **Latinský názov** |
| --- | --- | --- | --- |
| pab | SM | Smrek obyčajný | *Picea abies* |
| ppu | SP | Smrek pichľavý | *Picea pungens* |
| pom | SO | Smrek omorikový (omorika) | *Picea omorica* |
| aal | JD | Jedľa biela | *Abies alba* |
| agr | JO | Jedľa obrovská | *Abies grandis* |
| psy | BO | Borovica lesná (sosna) | *Pinus sylvestris* |
| pni | BC | Borovica čierna | *Pinus nigra* |
| pba | BS | Borovica Banksova | *Pinus banksiana* |
| pmu | KS | Borovica horská (kosodrevina) | *Pinus mugo* |
| pst | VJ | Borovica hladká (vejmutovka) | *Pinus strobus* |
| pme | DG | Duglaska tisolistá | *Pseudotsuga menziesii* |
| pce | LB | Borovica limbová | *Pinus cembra* |
| lde | SC | Smrekovec opadavý | *Larix decidua* |
| lka | SJ | Smrekovec japonský | *Larix kaempferi*syn. Larix leptolepis |
| tba | TX | Tis obyčajný | *Taxus baccata* |
| qro | DL | Dub letný | *Quercus robur* |
| qpe | DZ | Dub zimný | *Quercus petraea* |
| qru | DC | Dub červený | *Quercus rubra* |
| qpu | DP | Dub plstnatý | *Quercus pubescens* |
| qce | CR | Dub cerový (cer) | *Quercus cerris* |
| fsy | BK | Buk lesný | *Fagus sylvatica* |
| cbe | HB | Hrab obyčajný | *Carpinus betulus* |
| aps | JH | Javor horský | *Acer pseudoplatanus* |
| apl | JM | Javor mliečny | *Acer platanoides* |
| aca | JP | Javor poľný | *Acer campestre* |
| ata | JT | Javor tatársky | *Acer tataricum* |
| aid | JI | Javor introdukovaný | *Acer introd. Sp.* |
| fex | JS | Jaseň štíhly | *Fraxinus excelsior* |
| fan | JU | Jaseň úzkolistý | *Fraxinus angustifolia* |
| for | JK | Jaseň manový | *Fraxinus ornus* |
| sni | BZ | Baza čierna | *Sambucus nigra* |
| umo | BH | Brest horský | *Ulmus montana*syn. Ulmus glabra |
| umi | BP | Brest poľný (hrabolistý) | *Ulmus minor*syn. Ulmus carpinifolia |
| ula | VZ | Brest väzový | *Ulmus laevis* |
| upi | BD | Brest sibírsky | *Ulmus pinnato-ramosa* |
| rps | AG | Agát biely | *Robinia pseudoacacia* |
| bpe | BR | Breza bradavičnatá | *Betula pendula*syn. Betula verrucosa |
| bpu | BV | Breza plstnatá | *Betula pubescens* |
| agl | JL | Jelša lepkavá | *Alnus glutinosa* |
| ain | JX | Jelša sivá | *Alnus incana* |
| avi | JZ | Jelša zelená | *Alnus viridis* |
| sal | VB | Vŕba biela | *Salix alba* |
| sfr | VF | Vŕba krehká | *Salix fragilis* |
| ssp | VK | Vŕba krovitá | *Salix sp.* |
| tco | LM | Lipa malolistá | *Tilia cordata* |
| tpl | LV | Lipa veľkolistá | *Tilia platyphyllos* |
| ptr | OS | Topoľ osikový (osika) | *Populus tremula* |
| phy | TS | Topoľ šľachtený | *Populus x hybr.* |
| pon | TC | Topoľ čierny | *Populus nigra* |
| pal | TB | Topoľ biely | *Populus alba, P. canescens* |
| peu | TI | Topoľ I 214 | *Populus x euroamericana (I-214)* |
| pro | TR | Topoľ Robusta | *Populus x euroamericana (Robusta)* |
| pav | CS | Čerešňa vtáčia | *Prunus avium* |
| pma | MH | Čerešňa mahalebková (mahalebka) | *Prunus mahaleb* |
| sau | JB | Jarabina vtáčia | *Sorbus aucuparia* |
| sar | MK | Jarabina mukyňová (mukyňa) | *Sorbus aria* |
| sto | BX | Jarabina brekyňová (brekyňa) | *Sorbus torminalis* |
| sdo | OK | Jarabina oskorušová (oskoruša) | *Sorbus domestica* |
| jni | OC | Orech čierny | *Juglans nigra* |
| jre | OV | Orech vlašský | *Juglans regia* |
| csa | GJ | Gaštan jedlý | *Castanea sativa* |
| ahi | GK | Pagaštan konský | *Aesculus hippocastanum* |
| paa | TP | Čremcha obyčajná (tŕpka) | *Padus avium*syn. Padus racemosa |
| cma | DR | Drieň obyčajný | *Cornus mas* |
| ppy | HR | Hruška obyčajná | *Pyrus pyraster* |
| msy | JN | Jabloň planá (plánka) | *Malus sylvestris* |
| cmo | HJ | Hloh jednosemenný | *Crataeus monogyna* |
| cox | HO | Hloh obyčajný | *Crataegus oxyacantha* |

| **Iné druhy lesných drevín** |
| --- |
| **Názov** | **Latinský názov** |
| Borovica bielokôra | *Pinus leucodermis* |
| Borovica turecká | *Pinus brutia* |
| Borovica halepská | *Pinus halepensis* |
| Borovica kanárska | *Pinus canarensis* |
| Borovica píniová | *Pinus pinea* |
| Borovica prímorská | *Pinus pinaster* |
| Borovica stočená | *Pinus contorta* |
| Borovica lúčovitá | *Pinus radiata* |
| Céder atlantický | *Cedrus atlantica* |
| Céder libanonský | *Cedrus libani* |
| Dub cezmínovitý | *Quercus ilex* |
| Dub korkový | *Quercus suber* |
| Jedľa grécka | *Abies cephalonica* |
| Jedľa španielska | *Abies pinsapo* |
| Smrek sitkanský | *Picea sitchensis* |
| Smrekovec krížený | *Larix eurolepis* |
| Smrekovec sibírsky | *Larix sibirica* |